joelniklaus/EU_Wikipedias huggingface dataset:
Καστελλόκαμπος Πάτρας

Ο Καστελλόκαμπος (εναλλακτική γραφή: Καστελόκαμπος) είναι συνοικία και προάστιο της Πάτρας, το οποίο βρίσκεται στο βόρειο τμήμα της πόλης. Τμήμα της συνοικίας ανήκει διοικητικά στη Δημοτική Ενότητα Ρίου

Τοποθεσία
Γειτνιάζει με το Ρίο, τα Μποζαΐτικα και τις Δάφνες, καθώς και την Πανεπιστημιούπολη Πατρών, ενώ απέχει οδικώς περίπου 8 χιλιόμετρα από το κέντρο της Πάτρας. 

Η περιοχή εξυπηρετείται από τον Προαστιακό Σιδηρόδρομο Πάτρας, που κάνει στάση στον εκεί τοπικό σταθμό, όπως επίσης και από λεωφορεία της «Γραμμής 6» του Αστικού ΚΤΕΛ Πατρών. 

Στα νότια της συνοικίας ρέει ο ποταμός Χάραδρος, ο οποίος εκβάλλει στον Πατραϊκό κόλπο στην άκρη της παραλίας της περιοχής και στα όρια με αυτήν των Δαφνών.

Λοιπά στοιχεία
Ο Καστελλόκαμπος αποτελεί μέρος της πόλης της Πάτρας ήδη από το 1889, ο οποίος ωστόσο κατά την χρονική περίοδο μεταξύ 25/07/1879 - 04/10/1889 είχε το καθεστώς ανεξάρτητου οικισμού, προτού απορροφηθεί από την Πάτρα.

Σήμερα ο πληθυσμός της συνοικίας υπολογίζεται ότι ανέρχεται μεταξύ 2.000 έως 3.000 κατοίκων. 

Η παραλία του Καστελλόκαμπου αποτελεί μια από τις πιο δημοφιλείς της Πάτρας στην οποία κατά τους καλοκαιρινούς μήνες συρρέει πλήθος κόσμου.

Σιδηροδρομικός σταθμός 
Ο Σιδηροδρομικός Σταθμός Καστελλοκάμπου βρίσκεται στην γωνία των οδών Αχιλλέως & Πετμεζά και διαχειρίζεται από την ΤΡΑΙΝΟΣΕ. Σαν σταθμός του Προαστιακού Σιδηρόδρομου Πάτρας άνοιξε το 2010 και εξυπηρετείται από τα τοπικά τρένα ανάμεσα στον Άγιο Ανδρέα στην Πάτρα και το Ρίο.

Εκτός από τρένα, εξυπηρετείται και από δύο λεωφορειακές γραμμές:

 Καστελλόκαμπος - Πανεπιστημιακό Γενικό Νοσοκομείο Πατρών - Πανεπιστήμιο Πατρών
 Καστελλόκαμπος - Ακταίο - Άγιος Βασίλειος

Η δεύτερη λεωφορειακή σύνδεση προήλθε από την κατάργηση της λειτουργίας του τμήματος Ρίο - Άγιος Βασίλειος λόγω έργων της νέας σιδηροδρομικής γραμμής Αθήνας - Πάτρας. Ο τωρινός σταθμός πρόκειται να καταργηθεί στα πλαίσια της κατασκευής της νέας σιδηροδρομικής γραμμής Αθήνας - Πάτρας, και να μετατοπιστεί υπόγεια, κατόπιν απαίτησης του Δήμου Πατρέων για υπόγεια διέλευση της γραμμής.

Παραπομπές

Εξωτερικοί σύνδεσμοι
 Ε.Ε.Τ.Α.Α. - Διοικητικές μεταβολές οικισμού Καστελόκαμπος Αχαΐας (1879-1889). eetaa.gr. Ανακτήθηκε: 12/07/2018.
 Ο Καστελόκαμπος στο χάρτη. openstreetmap.org. Ανακτήθηκε: 12/07/2018.

Συνοικίες της Πάτρας
Ιοάνα Ιγκνάτ

Η Ιοάνα Ιγκνάτ (, γεννήθηκε στις 22 Ιουλίου 1998 στο Μποτοσάνι) είναι Ρουμάνα τραγουδίστρια που τραγουδάει στο στυλ της ποπ. Συμμετείχε στο διαγωνισμό Vocea României (ρουμανικό ανάλογο του "The Voice"), όπου έφτασε μέχρι τον τελικό. Το 2017 κυκλοφόρησε το πρώτο της σινγκλ "Mă dezîndrăgostesc" ("Είμαι ενθουσιασμένος").

Δισκογραφία

Παραπομπές

Εξωτερικοί σύνδεσμοι 
 Ιοάνα Ιγκνάτ στο YouTube
 Ιοάνα Ιγκνάτ στο Facebook
 Ιοάνα Ιγκνάτ στο Instagram

Ιγκνατ, Ιο
Ευρωπεριοχή Δούναβη-Κρις-Μούρες-Τίσα

Η Ευρωπεριοχή Δούναβη-Κρις-Μουρές-Τίσα (, ,  ή ) είναι ένα ευρωπεριφέρειας που βρίσκεται στην Ουγγαρία, τη Ρουμανία και τη Σερβία. Αυτό είναι το όνομά του μετά από τέσσερα ποτάμια: Δούναβης, Criș, Mureș και Tisa.

Περιφέρειες-μέλη 
Αρχικά ιδρυμένη το 1997, η ευρωπεριοχή Δούναβη-Κρις-Μουρές-Τίσα αποτελείται από 8 περιφέρειες-μέλη (πρώην 9):

 Κομητεία Αράντ στην Ρουμανία,
 Κομητεία Μπατς-Κισκούν στην Ουγγαρία,
 Κομητεία Μπεκές στην Ουγγαρία,
 Κομητεία Καράς-Σέβεριν στην Ρουμανία,
 Κομητεία Τσονγκράντ στην Ουγγαρία,
 Κομητεία Χουνεντοάρα στη Ρουμανία,
 Κομητεία Τιμίς στη Ρουμανία,
 Βοϊβοντίνα, αυτόνομη επαρχία της Σερβίας.

Το 2004, η κομητεία Γιας-Ναγκικούν-Σολνόκ της Ουγγαρίας εγκατέλειψε η συμμετοχή σε αυτή την περιφερειακή συνεργασία. Έτσι, η ευρωπεριοχή αποτελεί πλέον από 8 περιφέρειες-μέλη.

Μεγαλύτερες πόλεις της ευρωπεριοχής 

Παρακάτω παρατίθονται οι μεγαλύτερες πόλεις της ευρωπεριοχής (με στοιχεία για τον πληθυσμό):

α Το Σόλνοκ δεν αποτελεί μέρος της ευρωπεριοχής από το 2004.

Γκαλερί

Δείτε επίσης 
 Κατάλογος ευρωπεριοχών

Εξωτερικές συνδέσεις 
 Περιφερειακή συνεργασία Δούναβη-Κρις-Μουρές-Τίσα 
 Τίσα και DTD
 Συμβούλιο της Ευρώπης: Ευρωπεριοχές

Ευρωπεριοχές
Γεωγραφία της Βοϊβοντίνα
Γιούρι του Ούγκλιτς

Ο Γιούρι (Γεώργιος) Βασίλιεβιτς, ρωσ. Юрий Васильевич (30 Οκτωβρίου 1532 - 24 Ιουνίου 1563) από τον Οίκο των Ρουρικιδών είχε ως πρόσοδο το Ούγλιτς επί του Βόλγα. Ως κωφός εκ γενετής, αποκλείστηκε της διαδοχής.

Βιογραφία
Ήταν ο δεύτερος γιος τού Βασίλι Γ΄ μεγάλου πρίγκιπα της Μόσχας και της Έλενας Γκλίνσκαγιας, κόρης τού Βασίλι Λβόβιτς Γκλίνσκι πρίγκιπα με καταγωγή από τους Τατάρους της Λιθουανίας.

Το 1533 ο πατέρας του από απόστημα στο πόδι απεβίωσε και το 1538 η μητέρα του δηλητηριάστηκε. Από επιστολές που τού έγραψε ο μεγαλύτερος αδελφός του Ιβάν Δ΄ ο τρομερός, μαθαίνουμε, ότι τα δύο αδέλφια αισθανόταν παραμελημένα και προσβεβλημένα από τους ισχυρούς βογιάρους των Σουίσκι και Μπέλσκι. Ο αδελφός του περνούσε την ώρα, μαθαίνοντας θεολογία, ενώ ο Γιούρι ενδιαφερόταν για φαγητό και παιχνίδια, όπως η παγοδρομία. Ο Γιούρι συνόδευε τον αδελφό του κατά την τελετή της στέψης του ως Αυτοκράτορα (Tsar)· τού παραχωρήθηκαν ιδιαίτερη κατοικία και υπηρέτες.

Το 1552 κατά τον πόλεμο εναντίον του Καζάν, τού δόθηκε ο πλήρης έλεγχος των υποθέσεων τού κράτους, καθώς ο Ιβάν Δ΄ συνόδευε τον στρατό στο Καζάν. Απεβίωσε το 1563 από φυσικά αίτια και η γυναίκα του εστάλει στη μονή Νοβοντέβιτσι, ενώ η περιουσία του κληροδοτήθηκε στον αδελφό του.

Οικογένεια
Νυμφεύτηκε το 1547 τη Ουλιάνα Παλέτσκαγια, κόρη τού Ντμίτρι Παλέτσκι και είχε τέκνο:
 Βασίλι 1559-1560, απεβίωσε ενός έτους.

Πηγές
 Troyat, Henri Ivan le Terrible. Flammarion, Paris, 1982
 de Madariaga, Isabel Ivan the Terrible. Giulio Einaudi editore, 2005

Ρουρικίδες
Συχαινά Αχαΐας

Τα Συχαινά αποτελούν συνοικία της Πάτρας η οποία βρίσκεται στο βόρειο τμήμα της πόλης. Μέχρι το 1961 η περιοχή είχε τη μορφή δύο διακριτών και επίσημα αναγνωρισμένων οικισμών, τα Άνω και τα Κάτω Συχαινά, που πλέον αποτελούν απλά δύο ευρύτερες γειτονιές της περιοχής ως μέρος του οικιστικού ιστού της πόλης της Πάτρας.

Τοποθεσία
Τα Συχαινά βρίσκονται στις βορειοδυτικές απολήξεις του Παναχαϊκού όρους και ευρισκόμενα σε υψόμετρο που κυμαίνεται περίπου από 50 έως 150 μέτρα. Απέχει περίπου 3,5 χλμ. από το κέντρο της Πάτρας.

Από τα Συχαινά διέρχεται ο ποταμός Μείλιχος, που πηγάζει σε θέση πλησίον της περιοχής στα ανατολικά αυτής. Κατά την αρχαιότητα, στη σημερινή περιοχή των Συχαινών και δίπλα στο Μείλιχο, βρισκόταν ο ναός της Τρικλαρίας Αρτέμιδος, ο οποίος ωστόσο δεν έχει βρεθεί και ανασκαφεί ακόμα από τους αρχαιολόγους.

Διοικητική εξέλιξη
Τα τότε χωριά Επάνω Συχενά και Κάτω Συχενά αναγνωρίστηκαν ως οικισμοί στις 20/04/1835 και προσαρτήθηκαν στον τότε Δήμο Πατρέων. Με το ΦΕΚ 32Α της 08/12/1845 καταργήθηκαν από οικισμοί. Αναγνωρίστηκαν εκ νέου ως οικισμοί με τις ονομασίες Άνω Συχαινά και Κάτω Συχαινά στις 07/04/1951, όταν και υπήχθησαν στον τότε Δήμο Πατρέων. Στις 19/03/1961 έπαψαν να θεωρούνται οικισμοί και προσαρτήθηκαν στον οικιστικό ιστό της Πάτρας.

Δημογραφική εξέλιξη
Συγκεντρωτικά, η δημογραφική εξέλιξη των οικισμών των Συχαινών σύμφωνα με τις εθνικές απογραφές είναι η εξής:

Παραπομπές και υποσημειώσεις

Πηγές
 Δ. Καρατζά, Χ. Χαραλάμπους, Δ. Γκότση, Γ. Λύρα, Πάτρα, ονομάτων επίσκεψις, Έκδοση των εφημερίδων «Εθνικός Κήρυξ των Πατρών» και «Ημερήσιος Κήρυξ των Πατρών», Πάτρα 1995.

Βιβλιογραφία
 Θεόδωρος Η. Λουλούδης, Αχαΐα. Οικισμοί, οικιστές, αυτοδιοίκηση, Νομαρχιακή Επιχείρηση Πολιτιστικής Ανάπτυξης Ν.Α. Αχαΐας, Πάτρα 2010.
 Κώστας Ν. Τριανταφύλλου, Ιστορικόν Λεξικόν των Πατρών, Τόμος Β΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Συχαινά.

Εξωτερικοί σύνδεσμοι
 Ε.Ε.Τ.Α.Α. - Διοικητικές μεταβολές Άνω Συχαινών/Επάνω Συχενών Αχαΐας. eetaa.gr. Ανακτήθηκε: 11/07/2018.
 Ε.Ε.Τ.Α.Α. - Διοικητικές μεταβολές Κάτω Συχαινών/Κάτω Συχενών Αχαΐας. eetaa.gr. Ανακτήθηκε: 11/07/2018.
 Ε.Ε.Τ.Α.Α. - Διοικητικές μεταβολές Δήμου Πατρέων. eetaa.gr. Ανακτήθηκε: 11/07/2018.

Συνοικίες της Πάτρας
Άννα Πετράκη

Η Άννα Ε. Πετράκη (Αθήνα, 12 Φεβρουαρίου 1961- ) είναι Ελληνίδα φιλόλογος και ποιήτρια.

Βιογραφία 
Η Άννα Ε. Πετράκη γεννήθηκε στην Αθήνα το Φεβρουάριο του 1961, με καταγωγή από την πλευρά του πατέρα της Ευάγγελου από το Γυμνό Ευβοίας και από την πλευρά της μητέρας της Δέσποινας Παπαδοπούλου από τα Κιουπλιά Προύσσας. Τα παιδικά και εφηβικά της χρόνια τα έζησε στην Καβάλα, όπου τελείωσε και το Λύκειο. Σπούδασε στη Φιλοσοφική Σχολή Αθηνών και αποφοίτησε το 1984, με βαθμό Άριστα, από το Τμήμα Κλασικής Φιλολογίας.

Έζησε και υπηρέτησε σε σχολεία Δευτεροβάθμιας Εκπαίδευσης στην Πτολεμαΐδα Ν. Κοζάνης από το 1986 έως το 2002. Έκτοτε ζει και εργάζεται στην Αθήνα.

Εργογραφία 
Η Άννα Ε. Πετράκη άρχισε να γράφει το 2013 και εξέδωσε την πρώτη ποιητική συλλογή της με τίτλο «Όσα δεν έζησα...» το 2015 (εκδ. Andy' s Publishers).

To 2016 εξέδωσε δεύτερη συλλογή με τίτλο «Ζωή σε 9/8... » (εκδ. ΚΑΚΤΟΣ ).

Το Φεβρουάριο του 2017 επανεκδόθηκε το «Όσα δεν έζησα... » από τον ΚΑΚΤΟ .

Ακολούθησαν οι ποιητικές συλλογές:

«Ακραίο... σχεδόν » (Χαϊκού και άλλα), 2017, ΚΑΚΤΟΣ 

«Της μνήμης και της λησμονιάς, Πικρόχολα και μελίρρυτα », 2017, ΚΑΚΤΟΣ 

«Αθήνα, 2021 μ. Χ. », 2018, ΚΑΚΤΟΣ 

«'Ολα του έρωτα », Οκτώβριος 2018, ΚΑΚΤΟΣ 

«... που ήταν αταξίδευτο », Απρίλιος 2019, ΚΑΚΤΟΣ 

Συμμετοχή σε συλλογικά έργα: ''Καλλιτεχνικό Ημερολόγιο 2019  '' (εκδ. τοβιβλίοnet).

Συμμετοχή στη συλλογική έκδοση: ''Μικρή ανθολογία ποίησης για τους πρόσφυγες ΙΙΙ '', 2019, εκδ. στίγμαΛόγου

«Το φίλημα των λυγμών », Δεκέμβριος 2019, ΚΑΚΤΟΣ 

«ΑΝΑΚΥΚΛ», Δεκέμβριος 2020, ΚΑΚΤΟΣ 

Νεοέλληνες ποιητές
Δασύλλιο Πάτρας

Το Δασύλλιο είναι περιοχή και περιαστικό άλσος της Πάτρας.

Τοποθεσία
Βρίσκεται εγγύς του κέντρου της πόλης, απέχει οδικώς από το κεντρικότερο σημείο της, την Πλατεία Γεωργίου Α΄, λιγότερο των 2 χιλιομέτρων. Βρίσκεται στον χαμηλό λόφο Εσχατοβούνι, που ονομάζεται έτσι διότι είναι ο έσχατος (δηλ. τελευταίος) λόφος της περιοχής του όγκου του Παναχαϊκού, πριν την επίπεδη, ομαλή εδαφικά, και πυκνοκατοικημένη περιοχή των Πατρών. Στην περιοχή του Δασυλλίου υπάρχει και λειτουργεί καφετέρια σε θέση που προσφέρει θέα προς την πόλη της Πάτρας και τον Πατραϊκό κόλπο.

Φυσιογνωμία
Αποτελεί φυσικό πνεύμονα στην καρδιά της Πάτρας. Πρόκειται για τοποθεσία αναψυχής και χώρο ηρεμίας, χαλάρωσης, βόλτας και άθλησης των Πατρινών, με κύρια χαρακτηριστικά του το άλσος πυκνών συστάδων πεύκων που το καλύπτει, την όμορφη θέα που προσφέρει, την μερική διαμόρφωση κάποιων χώρων και την ύπαρξη μικρών μονοπατιών, καθώς και την πολύ μικρή απόστασή του από τον πυκνοδομημένο ιστό της πόλης.

Ιστορικά στοιχεία
Εγγύς του Δασυλλίου, στα δυτικά αυτού, βρίσκεται το Ρωμαϊκό Υδραγωγείο Πατρών που κατασκευάστηκε το 2ο αιώνας μ.Χ., πιθανότητα στην εποχή του αυτοκράτορα Ανδριανού, και είχε αδιάκοπη χρήση μέχρι και τα τέλη του 19ου αιώνα, και συγκεκριμένα το 1874, όταν και σταμάτησε η χρήση του μετά τη διοχεύτεση νερού στην πόλη με σωλήνες. Έχει επισκευαστεί πολλές φορές, με τελευταία το 1838 από το δήμαρχο Ιωάννη Μπουκαούρη.

Η κατοικημένη περιοχή στα χαμηλά της περιοχής του Δασυλλίου είναι μέρος του πυκνού οικιστικού ιστού της Πάτρας. Ωστόσο, στις 16/10/1940 το Δασύλλιο αναγνωρίστηκε ως οικισμός και υπήχθη στον τότε Δήμο Πατρέων ενώ καταργήθηκε από οικισμός και συγχωνεύτηκε στην Πάτρας στις 07/04/1951.

Παραπομπές

Πηγές
 Δ. Καρατζά, Χ. Χαραλάμπους, Δ. Γκότση, Γ. Λύρα, Πάτρα, ονομάτων επίσκεψις, Έκδοση των εφημερίδων «Εθνικός Κήρυξ των Πατρών» και «Ημερήσιος Κήρυξ των Πατρών», Πάτρα 1995.
 Ε.Ε.Τ.Α.Α. - Διοικητικές μεταβολές οικισμού Δασύλλιον Αχαΐας (1940-1951). eetaa.gr. Ανακτήθηκε: 11/07/2018.

Συνοικίες της Πάτρας
Τζόρνταν Χέντερσον

O Τζόρνταν Χέντερσον (Jordan Henderson, 17 Ιουνίου 1990) είναι Άγγλος ποδοσφαιριστής που αγωνίζεται στη Λίβερπουλ και στην Εθνική Αγγλίας στη θέση του μέσου.

Καριέρα

Σε συλλόγους
Η καριέρα του ξεκίνησε το 2008 από τη Σάντερλαντ, ομάδα της γενέτειράς του, στην οποία έμεινε για τρία χρόνια. Το 2011 υπέγραψε στη Λίβερπουλ και από το 2015 είναι ο αρχηγός της ομάδας. Με τη Λίβερπουλ έχει κατακτήσει ένα Λιγκ Καπ Αγγλίας και έχει φτάσει σε έναν τελικό Τσάμπιονς Λιγκ (2017-2018) και σε έναν τελικό Γιουρόπα Λιγκ (2015-2016). Τη σεζόν 2018-19 ο Χέντερσον κατέκτησε το Τσάμπιονς Λιγκ με τη Λίβερπουλ και σήκωσε το τρόπαιο ως αρχηγός της ομάδας. Την επόμενη χρονιά κατέκτησε την Πρέμιερ Λιγκ και έγινε ο πρώτος αρχηγός που σηκώνει το τρόπαιο της Πρέμιερ Λιγκ στην ιστορία της ομάδας και ο πρώτος γενικά μετά το 1990. Tην ίδια σεζόν ψηφίστηκε  παίκτης της χρονιάς απο την Ένωση Συντακτών, κερδίζοντας αναγνώριση για την συμβολή του στην ομάδα και τις ηγετικές του ικανότητες.

Στην εθνική ομάδα
Έχει παίξει από το 2009 ως το 2013 στις ομάδες Νέων U19, U20 και U21 της Αγγλίας. Από το 2010 παίζει στην Εθνική Αγγλίας, με την οποία έχει συμμετάσχει στα Euro του 2012 και του 2016 και στα Μουντιάλ του 2014 και του 2018.

Tιτλοι 
Λιγκ Καπ : 2012, 2022

Τσάμπιονς Λιγκ: 2018-19

ΟΥΕΦΑ Σούπερ Καπ: 2019

Παγκόσμιο Κύπελλο Συλλόγων: 2019

Πρέμιερ Λιγκ: 2019-20

Κυπελλο Αγγγλιας: 2021-22

Παραπομπές

Άγγλοι ποδοσφαιριστές
Ποδοσφαιριστές Εθνικής Αγγλίας
Ποδοσφαιριστές Λίβερπουλ Φ.Κ.
Ποδοσφαιριστές Πρέμιερ Λιγκ
Ποδοσφαιριστές Σάντερλαντ ΑΦΚ
Ποδοσφαιριστές Κόβεντρι Σίτι
Ποδοσφαιριστές Εθνικής Αγγλίας Κ21
Ποδοσφαιριστές Ευρωπαϊκού Πρωταθλήματος 2012
Ποδοσφαιριστές Παγκοσμίου Κυπέλλου 2014
Ποδοσφαιριστές Ευρωπαϊκού Πρωταθλήματος 2016
Ποδοσφαιριστές Παγκοσμίου Κυπέλλου 2018
Ποδοσφαιριστές Ευρωπαϊκού Πρωταθλήματος 2020
Βλαντίμιρ της Στάριτσα

Ο Βλαντίμιρ Αντρέγιεβιτς, ρωσ. Vladimir Andreyevich (1533 - 9 Οκτωβρίου 1569) από τον Οίκο των Ρουρικιδών είχε ως πρόσοδο (appanage) τη Στάριτσα. Ήταν ο τελευταίος πρίγκιπας με δική του περιοχή στη Ρωσία. Η περίπλοκη σχέση του με τον εξάδελφό του Ιβάν Δ΄ τον τρομερό δραματοποιήθηκε στην ταινία Ιβάν ο Τρομερός (1944) τού Σεργέι Αϊζενστάιν.

Βιογραφία
Ήταν ο μόνος γιος τού Αντρέι πρίγκιπα της Στάριτσα (γιου της (Ζωής) Σοφίας Παλαιολογίνας) και της Ευφροσύνης Κοβάντσκαγιας, κόρης τού Αντρέι Σταρίσκι.

Πέρασε την παιδική του ηλικία υπό αυστηρή επίβλεψη στη Μόσχα. Το 1542 επανεγκαταστάθηκε στη Στάριτσα και Βερέγια, περιοχές που είχαν δοθεί ως εισόδημα στον πατέρα του. Εκεί νυμφεύτηκε και έζησε ως το 1553, οπότε ο Ιβάν Δ΄ ασθένησε σοβαρά. Κατά την ασθένεια αυτού οι βογιάροι αρνήθηκαν αρχικά να ορκιστούν πίστη στο βρέφος (μόνο επιζώντα γιο του), τον Ντμίτρι και αποφάσισαν να φέρουν τον Βλαντίμιρ στον θρόνο. Προς απογοήτευσή τους ο τσάρος ανάρρωσε, όμως άλλαξε συμπεριφορά και τρόπους. Κάλεσε τον Βλαντίμιρ στη Μόσχα και υπέγραψε μαζί του συμφωνία, κατά την οποία ο Βλαντίμιρ θα ζούσε στη Μόσχα με μικρή ακολουθία και θα απέφευγε επαφές με τους βογιάρους τού Ιβάν· όταν αποβίωνε ο Ιβάν Δ΄, ο Βλαντίμιρ θα γινόταν αντιβασιλιάς τού ανήλικου Ντμίτρι.

Αφού η μητέρα τού Βλαντίμιρ αναγκάστηκε να λάβει τον μοναστικό πέπλο και οι βογιάροι εξορίστηκαν, ο Ιβάν Δ΄ τού επέτρεψε να νυμφευτεί. Με τη δημιουργία της Οπρίτσινα οι υποψίες τού Ιβάν Δ΄ αναζωπυρώθηκαν. Το 1564 οι Οπρίτσνικς έκαψαν το ανάκτορο τού Βλαντίμιρ στη Μόσχα και οι πιο πολλές γαίες του κατασχέθηκαν από την οργάνωση αυτή. Το 1569 κατηγορήθηκε για εσχάτη προδοσία από τον τσάρο και ο Βλαντίμιρ και τα τέκνα του αναγκάστηκαν να πιουν δηλητήριο στην κατοικία τού Ιβάν Δ΄ στο Αλεξαντρόβ. Μερικές ημέρες μετά η μητέρα του και η σύζυγός του, που διέμεναν στη μονή Γκορίτσι κοντά στη Βολόγκντα, με τη βία πνίγηκαν στον ποταμό Σέκσνα.

Το 1598 απεβίωσε άτεκνος ο Φιοντόρ Α΄, γιος τού Ιβάν Δ΄. Η εξόντωση της οικογένειας τού Βλαντίμιρ προκάλεσε την εξαφάνιση (των αρρένων) τού κύριου κλάδου των Ρουρικιδών και επέφερε δυναστική κρίση, γνωστή ως Περίοδος των Ταραχών. Η μόνη επιζήσασα κόρη τού Βλαντίμιρ Μαρία παντρεύτηκε τον Μάγκνους, γιο τού Χριστιανού Γ΄ της Δανίας. Όταν ο Μάγκνους απεβίωσε, η Μαρία κλήθηκε από τον τσάρο Μπορίς Γκοντουνόφ (κουνιάδο τού Φιοντόρ Α΄) να λάβει τον μοναστικό πέπλο σε μονή γειτονική της Τριαδικής Λαύρας του Αγ. Σεργίου. Το 1609 αλληλογραφούσε με τον ψευδο-Δημήτριο Β΄, που αυτοανακηρύχθηκε τσάρος (ο αληθής Ντμίτρι, γιος τού Ιβάν Δ΄, είχε αποβιώσει υπό αδιευκρίνιστες συνθήκες, μάλλον από τον Γκοντούνοφ). Η μετέπειτα μοίρα της δεν καταγράφτηκε.

Οικογένεια
Νυμφεύτηκε το 1555 την Ευδοξία Ρομάνοβνα Οντοέβσκαγια και είχε τέκνα:
 γιοί.
 Μαρία π. 1560-1610, παντρεύτηκε τον Μάγκνους των Όλντενμπουρκ δούκα τού Χόλσταϊν και τιτουλάριο βασιλιά της Λιβονίας.

Παραπομπές
Κουντεγιάρ

Ο Κουντεγιάρ, ρωσ. Кудеяр, υποτίθεται από τον Οίκο των Ρουρικιδών, είναι θρυλικός ήρωας τού Ρωσικού λαού. Η ιστορία του περιγράφεται στο ομώνυμο μυθιστόρημα (1875) τού Νικολάι Κοστομάροβ.

Βιογραφία
Ο Βασίλι Γ΄ τσάρος της Ρωσίας (γιος της (Ζωής) Σοφίας Παλαιολογίνας) είχε πρώτη σύζυγο τη Σολομονίδα Σαμπούροβνα, την οποία διαζεύχθηκε, επειδή δεν του έκανε τέκνα και τη φυλάκισε σε μονή. Έτσι μπόρεσε να κάνει δεύτερο γάμο με την Έλενα Γκλίνσκαγια και είχε τέκνα τον Ιβάν Δ΄ της Ρωσίας και τον Γιούρι του Ούγκλιτς. Η πρώτη σύζυγος έγινε μετέπειτα η αγία Σολομονίδα τού Σούζνταλ.

Σύμφωνα με τον θρύλο η Σολομονίδα έπειτε από λίγους μήνες γέννησε έναν γιο, ο οποίος πήγε λαθραία στους Κοσσάκους, που ζούσαν κατά μήκος τού ποταμού Ντον και εκεί έγινε ο ατρόμητος στρατηγός τους (ataman) και ήρωας σαν τον Ρομπέν των δασών.

Στην πραγματικότητα υπήρχαν αρκετοί ληστές με το όνομα αυτό. Υπάρχει μία επιστολή ενός βογιάρου της Μόσχας από την Κριμαία προς τον Ιβάν Δ΄ τον τρομερό, όπου αναφέρει πως "υπάρχει μόνο ένας ληστής εδώ, ο αθεόφοβος Κουτεγιάρ". Το όνομα είναι προφανώς περσικό και είναι σύνθεση των λέξεων θεός και άνδρας.

Πηγές
  Bain, Robert Nisbet (1911). "Basil s.v. Basil III.". In Chisholm, Hugh. Encyclopædia Britannica. 3 (11th ed.). Cambridge University Press. pp. 468–469.

Ρουρικίδες
Ντούγκο Πόλιε (Σόκομπανια)

Το Ντούγκο Πόλιε (σερβικά κυριλλικά: ) είναι χωριό της Σερβίας, ευρισκόμενο εντός του Δήμου της Σόκομπανια, ο οποίος ευρίσκεται εντός του Διαμερίσματος του Ζάγιετσαρ. Κατά την απογραφή του 2011, αριθμούσε 519 κατοίκους.

Δημογραφία

Ιστορική εξέλιξη του πληθυσμού

Κατανομή του πληθυσμού ανά εθνότητα (2002)

Δείτε επίσης 
 Οικισμοί της Σερβίας
 Πόλεις της Σερβίας

Παραπομπές

Εξωτερικοί Σύνδεσμοι 
  Maplandia
 

Οικισμοί της Σόκομπανια
Μπέλι Πότοκ (Σόκομπανια)

Το Μπέλι Πότοκ (σερβικά κυριλλικά: ) είναι χωριό της Σερβίας, ευρισκόμενο εντός του Δήμου της Σόκομπανια, ο οποίος ευρίσκεται εντός του Διαμερίσματος του Ζάγιετσαρ. Κατά την απογραφή του 2011, αριθμούσε 199 κατοίκους.

Δημογραφία

Δείτε επίσης 
 Οικισμοί της Σερβίας
 Πόλεις της Σερβίας

Παραπομπές

Εξωτερικοί Σύνδεσμοι 
  Maplandia
 

Οικισμοί της Σόκομπανια
Μπλέντιγια

Η Μπλέντιγια (σερβικά κυριλλικά: ) είναι χωριό της Σερβίας, ευρισκόμενο εντός του Δήμου της Σόκομπανια, ο οποίος ευρίσκεται εντός του Διαμερίσματος του Ζάγιετσαρ. Κατά την απογραφή του 2011, αριθμούσε 282 κατοίκους.

Η Μπλέντιγια ευρίσκεται επί των όχθων της Σόκομπανισκα Μοράβιτσα, εκ δεξιών παραποτάμου του Νότιου Μοράβα.

Δημογραφία

Δείτε επίσης 
 Οικισμοί της Σερβίας
 Πόλεις της Σερβίας

Παραπομπές

Εξωτερικοί Σύνδεσμοι 
  Maplandia
 

Μπλεντιγια
Ρασαμπάλι

Το Ρασαμπάλι (Όντια: ରସାବଳି, IAST: rasābaḷi) είναι  γλυκό πιάτο από την Οντίσα στην Ινδία. Το Ρασαμπάλι προσφέρεται στον Μπαλαντεβτζιού, και προέρχεται από το ναό Μπαλαντεβτζιού της Κεντραπάρα. Είναι ένα από τα Τσαπάνα μπόγκα του ναού Τζαγκανάθ.

Αποτελείται από βαθιά τηγανητά πεπλατυσμένα καστανοκόκκινα μπιφτέκια από τσχένα (τυρί του αγρότη), που είναι εμποτισμένο με συμπυκνωμένο, ζαχαρούχο γάλα (ράμπρι). Η επιπέδωση του τσχένα σε μπιφτέκια μεγέθους φοίνικα γίνεται προκειμένου να τους επιτραπεί να απορροφήσουν το γάλα πιο εύκολα. Το πηγμένο γάλα επίσης συνήθως καρυκεύεται ελαφρά με θρυμματισμένο κάρδαμο.

Δείτε επίσης 

 Τσχένα γκάτζα
 Ρασαγκόλλα
 Τσχένα πόντα
 Χίρα σαγκάρα
 Τσχένα χίρι
 Τσχένα τζαλέμπι

Παραπομπές

Εξωτερικοί σύνδεσμοι 

 http://spicezee.zeenews.com/gourmet/story317.htm
Τρόφιμα με βάση το τυρί
Κουζίνα των Όντια
Μπόγκντινατς

Το Μπόγκντινατς (σερβικά κυριλλικά: ) είναι χωριό της Σερβίας, ευρισκόμενο εντός του Δήμου της Σόκομπανια, ο οποίος ευρίσκεται εντός του Διαμερίσματος του Ζάγιετσαρ. Κατά την απογραφή του 2011, αριθμούσε 146 κατοίκους.

Δημογραφία

Ιστορική εξέλιξη του πληθυσμού

Κατανομή του πληθυσμού ανά εθνότητα (2002)

Δείτε επίσης 
 Οικισμοί της Σερβίας
 Πόλεις της Σερβίας

Παραπομπές

Εξωτερικοί Σύνδεσμοι 
  Maplandia
 

Οικισμοί της Σόκομπανια
Ούου χάττα

Το Ούου χάττα (Όντια: ଓଉ ଖଟା) ή Ου Τένγκα (Ασσαμικά) είναι μια γλυκόξινη σάλτσα φτιαγμένη από μήλο ελέφαντα (ούου) Dillenia indica με τζάγκερι στα Ινδικά κρατίδια  Οντίσα και Άσαμ κυρίως στη μεταμουσωνική εποχή. Μερικές φορές το ούου προστίθεται σε νταλ ή ντάλμα. Είναι πλούσιο σε βιταμίνη C.

Ιστορία 
Σύμφωνα με τους λαϊκούς μύθους των Ορίγια το φυτό Ούου συναντόταν μόνο στο Παράδεισο. Η θεά Παρβάτι το έφερε στη γη, μαζί με το άμπελο ινδοκάρυδου.

Παραλλαγές και μέθοδοι 
Ως ξινό φρούτο, μαγειρεύται με τζάγκερι ή ζάχαρη. Οι άνθρωποι στους οποίους δεν αρέσει η ζάχαρη επίσης το προετοιμάζουν με πάστα μουστάρδας και σκόρδου  με βάση το ζωμό μαζί με το κόκκινο τσίλι σε σκόνη.

Δείτε επίσης 
 Dillenia indica
 Κουζίνα των Ορίγια

Εξωτερικοί σύνδεσμοι 
 Προετοιμασία για το γλυκό και το ξινό όου χάτα

Κουζίνα των Όντια
Ασσαμική κουζίνα
Ανδρέας Α΄ της Ουγγαρίας

Ο Ανδρέας Α΄ ο λευκός ή καθολικός (ουγγρ.: András/Endre Ι Fehér or Katolikus, 1015 - πριν τις 5 Δεκεμβρίου 1060) από τον Οίκο των Αρπάντ ήταν βασιλιάς της Ουγγαρίας (1046-60). Ανήκε σε νεότερο κλάδο τού Οίκου και έζησε εξόριστος· έπειτα από 15 έτη στην εξορία, ανέβηκε στον θρόνο κατά την εκτεταμένη επανάσταση των παγανιστών Ούγγρων. Ενδυνάμωσε τη θέση τού Χριστιανισμού στην Ουγγαρία και υπεράσπισε με επιτυχία την ανεξαρτησία του έναντι της Γερμανίας.

Οι προσπάθειές του για να τον διαδεχθεί ο γιος του Σολομών επέφεραν την εξέγερση τού αδελφού του Μπέλα Α΄, ο οποίος τον εκθρόνισε με βία το 1060. Ο Ανδρέας Α΄ υπέφερε σοβαρούς τραυματισμούς κατά τη διαμάχη και απεβίωσε, πριν ο αδελφός του στεφθεί βασιλιάς.

Βιογραφία
Ήταν γιος τού Βαζούλ δούκα της Νίτρα (σύμφωνα με το Χρονικό τού Ζάγκρεμπ και τον Βίο τού Αγ. Γεράρδου). Το Εικονογραγημένο Χρονικό και άλλες μεσαιωνικές πηγές αναφέρουν, ότι ήταν γιος τού Βαζούλ από τη σχέση του με μία κόρη από τη γενιά των Τάτονυ, που τού έκανε τους γιούς του και πως "δεν ήταν τέκνα νόμιμου γάμου". Άλλη παράδοση της εποχής, που διατηρήθηκε στα περισσότερα χρονικά, θεωρεί τους τρεις πρίγκιπες τέκνα τού αδελφού του Λαδισλάου τού φαλακρού, ωστόσο οι ιστορικοί της εποχής μας απορρίπτουν αυτό. Συμφωνούν στο ότι ήταν γιος τού Βαζούλ και μίας παλλακίδας του από τη γενιά των Τάτονυ. Ο ιστορικός Γκυούλα Κριστό εκτιμά, ότι ο Ανδρέας Α΄ ήταν ο δεύτερος από τους τρεις γιους τού Βαζούλ και πως γεννήθηκε περί το 1015.

Οικογένεια
Νυμφεύτηκε π. το 1038 την Αναστασία των Ρουρικιδών, κόρη του Γιαροσλάβ Α΄ τού Σοφού, μεγάλου πρίγκιπα τού Κιέβου και είχε τέκνα:
 Αδελαΐδα π. 1040-1062, παντρεύτηκε τον Βρατίσλαο Β΄ των Πρεμυσλιδών δούκα, μετά βασιλιά, της Βοημίας.
 Σολομών 1053-1087, βασιλιάς της Ουγγαρίας. 
 Δαβίδ π. 1054-μετά το 1094.

Από μία παλλακίδα του από την κώμη Πιλισμαρότ (ίσως Ρωσίδα, κυρία των τιμών της συζύγου του) είχε ένα φυσικό τέκνο:
 (νόθος) Γεώργιος, θρυλείται ότι μετέβη στη Σκωτία και έγινε ο προγεννήτωρ της οικογένειας Ντρουμμόντ, αλλά δεν είναι γενικά αποδεκτό αυτό από τους λογίους.

Πηγές
 "Herman of Reichenau, Chronicle" (2008). In Robinson, I. S. Eleventh-Century Germany: The Swabian Chronicles. Manchester University Press. pp. 58–98. ISBN 978-0-7190-7734-0.
 Simon of Kéza: The Deeds of the Hungarians (Edited and translated by László Veszprémy and Frank Schaer with a study by Jenő Szűcs) (1999). CEU Press. ISBN 963-9116-31-9.
 The Hungarian Illuminated Chronicle: Chronica de Gestis Hungarorum (Edited by Dezső Dercsényi) (1970). Corvina, Taplinger Publishing. ISBN 0-8008-4015-1.
 "The Laws of King Ladislas I (1077–1095): Book Three". In The Laws of the Medieval Kingdom of Hungary, 1000–1301 (Translated and Edited by János M. Bak, György Bónis, James Ross Sweeney with an essay on previous editions by Andor Czizmadia, Second revised edition, In collaboration with Leslie S. Domonkos) (1999). Charles Schlacks, Jr. Publishers. pp. 15–22. ISBN 1-884445-29-2. OCLC 495379882. OCLC 248424393. LCCN 89-10492. OL 12153527M. (ISBN may be misprinted in the book as 88445-29-2).

Παραπομπές 

Οίκος των Άρπαντ
Βασιλείς της Ουγγαρίας
Μπάμπινα Λούκα

Η Μπάμπινα Λούκα (σερβικά κυριλλικά: ) είναι χωριό της Σερβίας, ευρισκόμενο εντός του εδάφους της Πόλεως του Βάλιεβο, η οποία ευρίσκεται εντός του Διαμερίσματος της Κόλουμπαρα. Κατά την απογραφή του 2011, αριθμούσε 599 κατοίκους.

Δημογραφία

Δείτε επίσης 
 Οικισμοί της Σερβίας
 Πόλεις της Σερβίας

Παραπομπές

Εξωτερικοί Σύνδεσμοι 
  Maplandia
 

Οικισμοί του Βάλιεβο
Μπόμποβα

Η Μπόμποβα (σερβικά κυριλλικά: ) είναι χωριό της Σερβίας, ευρισκόμενο εντός του εδάφους της Πόλεως του Βάλιεβο, η οποία ευρίσκεται εντός του Διαμερίσματος της Κόλουμπαρα. Κατά την απογραφή του 2011, αριθμούσε 324 κατοίκους.

Η Μπόμποβα ευρίσκεται επί των όχθων του ποταμού Κόλουμπαρα.

Δημογραφία

Ιστορική εξέλιξη του πληθυσμού

Κατανομή του πληθυσμού ανά εθνότητα (2002)

Ιστορία 

Ο πρίγκιπας Γιόβαν Σίμιτς Μπόμποβατς (σερβικά κυριλλικά: ) καταγόταν από την Μπόμποβα. Συγκεκριμένα, γεννήθηκε στις 17 Αυγούστου 1775 στην αγροτική έπαυλη της Μπόμποβα, ενώ απεβίωσε στις 26 Ιουλίου 1832 στη Μπόμποβα. Κρατικός αξιωματούχος και πρίγκιπας/κνιάζ ευρισκόμενος από τις διαταγές του εξουσιάζοντα πρίγκιπα και ηγεμόνα της Σερβίας, Μίλος Α΄ Ομπρένοβιτς από το 1815 έως το 1832. Διετέλεσε Πρόεδρος του Ανωτάτου Δικαστηρίου της Σερβίας από το 1823 έως το 1828, καθώς και κνιάζ του νομού της περιοχής του Βάλιεβο από το 1815 έως το 1832. Πολιτικός και εξέχων και δραστήριο μέλος του κινήματος εξέγερσης εναντίον των Οθωμανών στη Σερβία κατά την διάρκεια της πρώτης (1804) και της δεύτερης σερβικής εξέγερσης (1815). Ο Μπόμποβατς ήταν ιδιαιτέρως στενός συνεργάτης του πρίγκιπα Μίλος Α΄ Ομπρένοβιτς της Σερβίας, ενώ, επίσης, συμμετείχε ενεργά στην εγκαθίδρυση της αυτονομίας η οποία είχε παραχωρηθεί στο Πριγκιπάτο της Σερβίας το 1830 και το 1832 από την Οθωμανική Αυτοκρατορία, καθώς και την διεθνή κοινότητα.

Δείτε επίσης 
 Οικισμοί της Σερβίας
 Πόλεις της Σερβίας

Παραπομπές

Εξωτερικοί Σύνδεσμοι 
  Maplandia
 

Οικισμοί του Βάλιεβο
Ντέγκουριτς

Το Ντέγκουριτς (σερβικά κυριλλικά: ) είναι χωριό της Σερβίας, ευρισκόμενο εντός του εδάφους της Πόλεως του Βάλιεβο, η οποία ευρίσκεται εντός του Διαμερίσματος της Κόλουμπαρα. Κατά την απογραφή του 2011, αριθμούσε 393 κατοίκους.

Δημογραφία

Δείτε επίσης 
 Υδροηλεκτρικός Σταθμός επί του ποταμού Γκράντατς στο Ντέγκουριτς
 Οικισμοί της Σερβίας
 Πόλεις της Σερβίας

Παραπομπές

Εξωτερικοί Σύνδεσμοι 
  Maplandia
 

Οικισμοί του Βάλιεβο
Μούζινατς

Το Μούζινατς (σερβικά κυριλλικά: ) είναι χωριό της Σερβίας, ευρισκόμενο εντός του Δήμου της Σόκομπανια, ο οποίος ευρίσκεται εντός του Διαμερίσματος του Ζάγιετσαρ. Κατά την απογραφή του 2011, αριθμούσε 344 κατοίκους.

Δημογραφία

Ιστορική εξέλιξη του πληθυσμού

Κατανομή του πληθυσμού ανά εθνότητα (2002)

Δείτε επίσης 
 Οικισμοί της Σερβίας
 Πόλεις της Σερβίας

Παραπομπές

Εξωτερικοί Σύνδεσμοι 
  Maplandia
 

Οικισμοί της Σόκομπανια
Ντράτσιτς

Το Ντράτσιτς (σερβικά κυριλλικά: ) είναι χωριό της Σερβίας, ευρισκόμενο εντός του εδάφους της Πόλεως του Βάλιεβο, η οποία ευρίσκεται εντός του Διαμερίσματος της Κόλουμπαρα. Κατά την απογραφή του 2011, αριθμούσε 267 κατοίκους.

Δημογραφία

Δείτε επίσης 
 Οικισμοί της Σερβίας
 Πόλεις της Σερβίας

Παραπομπές

Εξωτερικοί Σύνδεσμοι 
  Maplandia
 

Οικισμοί του Βάλιεβο
Σάνταλι

Το Σάνταλι (σερβικά κυριλλικά: ) είναι χωριό της Σερβίας, ευρισκόμενο εντός του εδάφους της Πόλεως του Βάλιεβο, η οποία ευρίσκεται εντός του Διαμερίσματος της Κόλουμπαρα. Κατά την απογραφή του 2011, αριθμούσε 125 κατοίκους.

Δημογραφία

Δείτε επίσης 
 Οικισμοί της Σερβίας
 Πόλεις της Σερβίας

Παραπομπές

Εξωτερικοί Σύνδεσμοι 
  Maplandia
 

Οικισμοί του Βάλιεβο
Σέντλαρι (Βάλιεβο)

Το Σέντλαρι (σερβικά κυριλλικά: ) είναι οικισμός της Σερβίας, ευρισκόμενος εντός του εδάφους της Πόλεως του Βάλιεβο, η οποία ευρίσκεται εντός του Διαμερίσματος της Κόλουμπαρα. Κατά την απογραφή του 2011, αριθμούσε  κατοίκους.

Το Σένταλρι είναι επισήμως καταταγμένο μεταξύ των χωριών της Σερβίας.

Δημογραφία

Ιστορική εξέλιξη του πληθυσμού

Κατανομή του πληθυσμού ανά εθνότητα (2002)

Δείτε επίσης 
 Οικισμοί της Σερβίας
 Πόλεις της Σερβίας

Παραπομπές

Εξωτερικοί Σύνδεσμοι 
  Maplandia
 

Οικισμοί του Βάλιεβο
Ρόβνι

Το Ρόβνι (σερβικά κυριλλικά: ) είναι χωριό της Σερβίας, το οποίο ευρίσκεται εντός του εδάφους της Πόλεως του Βάλιεβο, η οποία ευρίσκεται εντός του Διαμερίσματος της Κόλουμπαρα. Κατά την απογραφή του 2011, αριθμούσε 135 κατοίκους.

Δημογραφία

Έκθεση Φωτογραφιών

Δείτε επίσης 
 Οικισμοί της Σερβίας
 Πόλεις της Σερβίας

Παραπομπές

Εξωτερικοί Σύνδεσμοι 
  Maplandia
 

Οικισμοί του Βάλιεβο
Μρτσιτς

Το Μρτσιτς (σερβικά κυριλλικά: ) είναι χωριό της Σερβίας, ευρισκόμενο εντός του εδάφους της Πόλεως του Βάλιεβο, η οποία ευρίσκεται εντός του Διαμερίσματος της Κόλουμπαρα. Κατά την απογραφή του 2011, αριθμούσε 177 κατοίκους.

Το Μρτσιτς είναι επίσης γνωστό ως Μρτσιτσι.

Ιστορία

Δημογραφία

Δείτε επίσης 
 Οικισμοί της Σερβίας
 Πόλεις της Σερβίας

Παραπομπές

Εξωτερικοί Σύνδεσμοι 
  Maplandia
 

Οικισμοί του Βάλιεβο
Πάουνε

Το Πάουνε (σερβικά κυριλλικά: ) είναι χωριό της Σερβίας, ευρισκόμενο εντός του εδάφους της Πόλεως του Βάλιεβο, η οποία ευρίσκεται εντός του Διαμερίσματος της Κόλουμπαρα. Κατά την απογραφή του 2011, αριθμούσε 509 κατοίκους.

Ιστορία

Δημογραφία

Δείτε επίσης 
 Οικισμοί της Σερβίας
 Πόλεις της Σερβίας

Παραπομπές

Εξωτερικοί Σύνδεσμοι 
  Maplandia
 

Οικισμοί του Βάλιεβο
Μπέλιτς (Βάλιεβο)

Το Μπέλιτς (σερβικά κυριλλικά: ) είναι χωριό της Σερβίας, ευρισκόμενο εντός του εδάφους της Πόλεως του Βάλιεβο, η οποία ευρίσκεται εντός του Διαμερίσματος της Κόλουμπαρα. Κατά την απογραφή του 2011, αριθμούσε 111 κατοίκους.

Δημογραφία

Δείτε επίσης 
 Οικισμοί της Σερβίας
 Πόλεις της Σερβίας

Παραπομπές

Εξωτερικοί Σύνδεσμοι 
  Maplandia
 

Οικισμοί του Βάλιεβο
Μπελόσεβατς

Το Μπελόσεβατς (σερβικά κυριλλικά: ) είναι χωριό της Σερβίας, ευρισκόμενο εντός του εδάφους της Πόλεως του Βάλιεβο, η οποία ευρίσκεται εντός του Διαμερίσματος της Κόλουμπαρα. Κατά την απογραφή του 2011, αριθμούσε 940 κατοίκους.

Δημογραφία

Ιστορική εξέλιξη του πληθυσμού

Κατανομή του πληθυσμού ανά εθνότητα (2002)

Δείτε επίσης 
 Οικισμοί της Σερβίας
 Πόλεις της Σερβίας

Παραπομπές

Εξωτερικοί Σύνδεσμοι 
  Maplandia
 

Οικισμοί του Βάλιεβο
Μάθιου Γκρέι Γκάμπλερ

Ο Μάθιου Γκρέι Γκούμπλερ (Matthew Gray Gubler, 9 Μαρτίου 1980) είναι Αμερικανός ηθοποιός, σκηνοθέτης, μοντέλο και ζωγράφος. Είναι περισσότερο γνωστός για τον ρόλο του ως εγκληματολόγος Dr. Σπένσερ Ριντ στην τηλεοπτική σειρά του CBS Criminal Minds (2005-σήμερα), στην οποία έχει σκηνοθετήσει έντεκα επεισόδια. Ο Γκούμπλερ έχει εμφανιστεί στις ταινίες The Life Aquatic with Steve Zissou, (500) Days of Summer, Life After Beth, Suburban Gothic, Newness και ως η φωνή του Σάιμον στο Alvin and the Chipmunks και στις τρεις συνέχειές του.

Βιογραφία 
Ο Γκούμπλερ γεννήθηκε στο Λας Βέγκας της Νεβάδα και είναι ο γιος της Μέριλυν, σύμβουλου πολιτικών, και του Τζον Γκούμπλερ, δικηγόρου. Αποφοίτησε από την Ακαδημία Διεθνών Σπουδών του Λας Βέγκας, όπου ειδικεύτηκε στην υποκριτική, εξαιτίας του ότι η σχολή αυτή δεν παρείχε σπουδές στην πρώτη του επιλογή που ήταν η σκηνοθεσία. Είναι απόφοιτος του τμήματος τεχνών του Πανεπιστημίου της Νέας Υόρκης, όπου ειδικεύτηκε στην σκηνοθεσία.

Προσωπική ζωή 
Ο Γκούμπλερ μοιράζει τον χρόνο του μεταξύ του Λος Άντζελες, του Λας Βέγκας και της Νέας Υόρκης.

Το 2009, ο Γκούμπλερ στραμπούληξε το πόδι του ενώ χόρευε. Ακολούθησαν τρεις χειρουργικές επεμβάσεις και χρησιμοποίησε ένα μπαστούνι για σχεδόν έναν χρόνο.

Στις 27 Οκτωβρίου 2014, ο Γκούμπλερ έγινε κουμπάρος στον γάμο της συμπρωταγωνίστριάς του στο Criminal Minds Paget Brewster και του Steve Damstra, στις 29 Νοεμβρίου 2014.

Φιλμογραφία

Άλλα
Αλμπαλού πόλο

Το Αλμπαλού πόλο () είναι Ιρανικό πιάτο ρυζιού και βύσσινου συνήθως σερβιρισμένου με κοτόπουλο ή κουμπιντέχ κεμπάπ ή κάποια μορφή στιφάδου (χορέστ). Στα περσικά, αλμπαλού σημαίνει κεράσι. Το πόλο είναι στυλ μαγειρεμένου ρυζιού, γνωστό στα ελληνικά ως πιλάφι.

Τα βότανα και μπαχαρικά που χρησιμοποιούνται σε αυτή την παραλλαγή του πόλο ποικίλλουν, αλλά συνήθως περιλαμβάνουν το αντβιέχ και το σαφράν.

Δείτε επίσης 

Πολιτισμός του Ιράν
Ιρανική κουζίνα
 Χορέστ
Κατάλογος πιάτων με βάση το ρύζι
 Πολόβ

Εξωτερικοί σύνδεσμοι 

 Abaloo Polo recipe with chicken 
 alternative recipe without chicken and more spices
 another recipe variation
 Polo or Chelo
 Persian Pilaf, Polo 

Ιρανική κουζίνα
Τρόφιμα με βάση το ρύζι
Ώρα στη Νορβηγία

Στη Νορβηγία η χειμερινή ώρα είναι η Ώρα Κεντρικής Ευρώπης (UTC+01:00). Η Νορβηγία χρησιμοποιεί τη Θερινή Ώρα (νορβηγικά: sommertid, θερινή ώρα). Η ημερομηνία μετάβασης είναι η ίδια όπως γίνεται και στις άλλες Ευρωπαϊκές χώρες.

Οι νήσοι Σβάλμπαρντ και Γιαν Μάγεν τηρούν την ίδια ώρα με την ηπειρωτική χώρα.

Η Νορβηγία εκτείνεται περισσότερο προς τα δυτικά και ανατολικά σε σύγκριση με αυτό που φαίνεται στο χάρτη. Το δυτικότερο σημείο στην ηπειρωτική Νορβηγία βρίσκεται στο γεωγραφικό μήκος 4°29′Α, που σημαίνει ότι υπάρχει διαφορά 42 λεπτών μεταξύ της μέσης ηλιακής ώρας και της επίσημης ώρας. Το ανατολικότερο σημείο στην ηπειρωτική Νορβηγία βρίσκεται στο γεωγραφικό μήκος 31°10′Α, που σημαίνει ότι υπάρχει διαφορά 64 λεπτών μεταξύ της μέσης ηλιακής ώρας και της επίσημης ώρας. Η διαφορά γεωγραφικού μήκους μεταξύ αυτών των σημείων είναι 26°41' ή 1 ώρα και 46 λεπτά.

Σημειογραφία

Βάση δεδομένων ζώνης ώρας IANA 
Η βάση δεδομένων ζώνης ώρας IANA περιέχει μία ζώνη για την περιοχή με το πρότυπο ISO 3166-1 άλφα-2 κωδικό ΝΟ (Νορβηγία) στο αρχείο zone.tab, που ονομάζεται "Europe/Oslo".
Το αρχιπέλαγος Σβάλμπαρντ καλύπτεται από τη ζώνη Arctic/Longyearbyen, ενώ το Γιαν Μάγεν καλύπτεται από τη ζώνη ώρας Atlantic/Jan_Mayen. Και οι δύο συνδέονται με το Europe/Oslo.

Παρακάτω παρατίθονται στα στοιχεία για τη Νορβηγία άμεσα από το αρχείο zone.tab της βάσης δεδομένων ζώνης ώρας IANA. Οι στήλες που σημειώνονται με * είναι οι στήλες από το ίδιο το αρχείο.

Θερινή ώρα 
Η Νορβηγία ακολουθεί τους κανόνες της Ευρωπαϊκής Ένωσης σε αυτό το θέμα.

Ιστορία 
Μια επίσημη ώρα παρουσιάστηκε το 1895. Έκτοτε η ζώνη ώρας είναι πάντα Γκρίνουιτς + 1.

Στη Νορβηγία η θερινή ώρα χρησιμοποιήθηκε τα έτη 1916, 1943-45, και 1959-65. Η διάταξη 1959-65 ήταν αμφιλεγόμενη και καταργήθηκε το 1965. Η γειτονική Σουηδία δεν τη χρησιμοποιούσε κατά τη διάρκεια αυτής της περιόδου.
Ωστόσο το 1980 η θερινή ώρα επαναφέρθηκε (μαζί με τη Σουηδία και Δανία) και από το 1996 η Νορβηγία έχει ακολουθήσει τους κανόνες της Ευρωπαϊκής Ένωσης σχετικά με τις ημερομηνίες μετάβασης.

Εξωτερικοί σύνδεσμοι 
 https://web.archive.org/web/20060928081509/http://met.no/met/met_lex/q_u/sommertid.html
 Υπάρχει ένα νορβηγικός νόμος που λέει ότι η ζώνη ώρας για το νορβηγικό έδαφος είναι η UTC+1, εκτός από ένα μέρος του έτους (θερινή ώρα) .
Μαντί Καμαρά

Ο Μοχαμέντ Μαντί Καμαρά (γαλλικά: Mohamed Mady Camara, 28 Φεβρουαρίου 1997) είναι επαγγελματίας ποδοσφαιριστής από τη Γουινέα, που αγωνίζεται ως αμυντικός μέσος στην Εθνική Γουινέας και στην Ρόμα, με δανεισμό από τον Ολυμπιακό Πειραιώς.

Ο Καμαρά ξεκίνησε στις ακαδημίες των ΑΣ Καλούμ και Σαντομπά ΦΚ. Η επαγγελματική του καριέρα ωστόσο ξεκίνησε το 2016, όταν υπέγραψε συμβόλαιο με την ΑΚ Αζαξιό. Ο Καμαρά συμμετείχε σε περίπου 50 αγώνες, από όλες τις διοργανώσεις, με την Αζαξιό, πετυχαίνοντας και 2 τέρματα. Από το 2018 ανήκει στον Ολυμπιακό Πειραιώς. Στις 31 Αυγούστου 2022, ο Καμαρά εντάχθηκε στη Ρόμα της Σέριε Α με δανεισμό για ένα χρόνο, με οψιόν αγοράς.

Παραπομπές

Εξωτερικοί σύνδεσμοι 
 
 Mohamed Mady Camara στο Trasnfermarkt.com

Ποδοσφαιριστές από τη Γουινέα
Μέσοι ποδοσφαιριστές
Ποδοσφαιριστές ΑΚ Αζαξιό
Ποδοσφαιριστές Λιγκ 2
Ποδοσφαιριστές Ολυμπιακού Πειραιώς
Ποδοσφαιριστές Σούπερ Λιγκ Ελλάδας
Ποδοσφαιριστές Εθνικής Γουινέας
Ξένοι ποδοσφαιριστές στην Ελλάδα
Ξένοι ποδοσφαιριστές στη Γαλλία
Ουγγρικοί Χοροί (Μπραμς)

Οι Ουγγρικοί Χοροί (γερμανικά: Ungarische Tänze, αγγλικά: Hungarian Dances) είναι 21 χορευτικά έργα του Γιόχαν Μπραμς, βασισμένα σε ουγγρικά θέματα, τα οποία τα ολοκλήρωσε το 1869. Το κάθε ένα διαφέρει χρονικά, μεταξύ του ενός λεπτού και των πέντε λεπτών. Ήταν και είναι μεταξύ των πιο γνωστών έργων του συνθέτη, αφού και κατά την εποχή τους, του επέφεραν κέρδη. Ο Μπραμς, τα έγραψε σε πιάνο, αρχικά, όμως στη συνέχεια εκτελέσθηκαν με πλειάδα οργάνων. Τα πιο γνωστά κομμάτια του έργου του είναι το Νο. 1 και το Νο. 5.

Κατάλογος των κομματιών 

 Βιβλίο 1. (Κυκλοφόρησε το 1869)
 σε Σολ ελάσσονα: Allegro molto
 σε Ρε ελάσσονα: Allegro non assai – Vivace
 σε Φα μείζονα: Allegretto
 σε Φα ελάσσονα  (Φα ύφεση ελάσσονα για ορχήστρα): Poco sostenuto – Vivace
 σε Φα ύφεση ελάσσονα (Σολ ελάσσονα για ορχήστρα): Allegro – Vivace

 Βιβλίο 2. (Κυκλοφόρησε το 1869)
 in D major (D major for orchestra): Vivace
 σε Λα μείζονα (F major for orchestra): Allegretto – Vivo
 σε Λα ελάσσονα: Presto
 σε Μι ελάσσονα: Allegro ma non troppo
 σε Μι μείζονα (Φα μείζονα για ορχήστρα): Presto

 Βιβλίο 3. (κυκλοφόρησε το 1880)
 in D minor: Poco andante
 σε Ρε ελάσσονα: Presto
 σε Ρε μείζονα: Andantino grazioso – Vivace
 σε Ρε ελάσσονα: Un poco andante
 σε Σι ύφεση μείζονα: Allegretto grazioso
 σε Φα ελάσσονα: Con moto – F major: Presto

 Βιβλίο 4. (κυκλοφόρησε το 1880)
 σε Φα ύφεση ελάσσονα: Andantino – Vivace
 σε Ρε μείζονα: Molto vivace
 σε Σι ελάσσονα: Allegretto
 σε Μι ελάσσονα: Poco allegretto – Vivace σε Μι ελάσσονα: Vivace – E major: Più presto''

Παραπομπές

Εξωτερικοί σύνδεσμοι 
 https://www.youtube.com/watch?v=H31q7Qrjjo0
 https://www.youtube.com/watch?v=lV_YXtUs_Ow

Μουσικές συνθέσεις
Πολιτισμός της Ουγγαρίας
Ντασταρχάν

Ένα νασταρχάν (Καζακικά: дастарқан, Ουζμπεκικά: dasturxon, Ντάρι: dastarkhawan, Ούρντου: دسترخوان‎, Πάστο: دسترخوان‎, Τατζικικά: дасторхон, dastarkhān, Αζερικά: dəstərxan, Κιργιζικά: дасторкон, dastorqon) είναι το όνομα που χρησιμοποιείται σε όλη την Κεντρική Ασία και τους Μουσουλμάνους της Ινδίας, στον παραδοσιακό χώρο, όπου τρώγεται το φαγητό. Ο όρος μπορεί να αναφέρεται στο τραπεζομάντιλο που απλώνεται στο πάτωμα, το πάτωμα ή το τραπέζι και χρησιμοποιείται ως υγιεινή επιφάνεια για τα τρόφιμα, αλλά επίσης χρησιμοποιείται γενικά για να αναφερθεί σε ολόκληρο το στρώσιμο του γεύματος. Είναι μέρος της παραδοσιακής κεντρικής ασιατικής κουζίνας. Ο όρος εισήχθη στην Ινδική υποήπειρο από τους Τούρκους άρχοντες από την Κεντρική Ασία.

Η λέξη ντασταρχάν είναι Τουρκική λέξη που σημαίνει "τραπεζομάντιλο" ή "μεγάλη εξάπλωση".

Το φαγητό τοποθετείται σε ένα ντασταρχάν που κυμαίνεται από απλό τσάι και ψωμί (για μικρά γεύματα που μοιράζονται από μια οικογένεια) σε διάφορες σαλάτες, ξηρούς καρπούς, καραμέλες, σόρπα, και το κρέας που καθορίζεται για μια γιορτή.

Μια μεγάλη πολιτιστική σημασία τοποθετείται στο ντασταρχάν μεταξύ των διαφόρων ομάδων, και ως εκ τούτου, διάφορες παραδόσεις, έθιμα, αξίες, και  απαγορεύσεις περιβάλλουν τη χρήση του ντασταρχάν. Αυτά περιλαμβάνουν, για παράδειγμα, ότι υπάρχει συνήθως ένα στόμιο ειδικού ποτού (συνήθως για τσάι) το οποίο δεν πρέπει να βρίσκεται ποτέ στο ντασταρχάν.

Παραπομπές 

Αφγανική κουζίνα
Κεντρική Ασία
Κουζίνα της Κεντρικής Ασίας
Πακιστανική κουζίνα
Κουζίνα του Τατζικιστάν
Λουμινόλη

Η λουμινόλη (C8H7N3O2) είναι χημική ουσία που εμφανίζει χημειοφωταύγεια, με μπλε λάμψη, όταν αναμειγνύεται με κατάλληλο οξειδωτικό μέσο. Η λουμινόλη είναι ένα λευκό προς ωχρό κίτρινο κρυσταλλικό στερεό, διαλυτό στους περισσότερους πολικούς οργανικούς διαλύτες, αλλά αδιάλυτο στο νερό.

Οι εγκληματολόγοι χρησιμοποιούν λουμινόλη για να ανιχνεύσουν ίχνη αίματος σε σκηνές εγκλήματος, καθώς αντιδρά με τον σίδηρο της αιμοσφαιρίνης. Οι βιολόγοι το χρησιμοποιούν σε κυτταρικές αναλύσεις για την ανίχνευση του χαλκού, του σιδήρου και των κυανιδίων, καθώς και συγκεκριμένων πρωτεϊνών με στύπωμα Western.

Όταν η λουμινόλη ψεκάζεται ομοιόμορφα σε μια περιοχή, ποσότητα ιχνών ενός ενεργοποιητικού οξειδωτικού κάνουν τη λουμινόλη να εκπέμπει μια μπλε λάμψη, που μπορεί να διακριθεί σε σκοτεινό χώρο. Η λάμψη διαρκεί περίπου 30 δευτερόλεπτα, αλλά οι ερευνητές μπορούν να τεκμηριώσουν το αποτέλεσμα με μια φωτογραφία μακράς έκθεσης. Οι ερευνητές των σκηνών εγκλημάτων πρέπει να το εφαρμόζουν ομοιόμορφα για να αποφύγουν τα λάθος αποτελέσματα, καθώς τα ίχνη του αίματος εμφανίζονται πιο συγκεντρωμένα σε περιοχές που λαμβάνουν περισσότερο ψέκασμα. Η ένταση της λάμψης δεν υποδεικνύει την ποσότητα αίματος ή άλλου παρόντος ενεργοποιητή, αλλά δείχνει μόνο την κατανομή ποσότητας ιχνών στην περιοχή.

Παραπομπές

Αρωματικές αμίνες
Χημικές δοκιμές
Βαμβακιές Ευρυτανίας

Οι Βαμβακιές (επίσημα αι Βαμβακιαί) είναι ημιορεινό χωριό του νομού Ευρυτανίας, το οποίο είναι κτισμένο στις δυτικές πλαγιές του όρους Χελιδώνα σε υψόμετρο 460 μέτρων.

Γεωγραφία - Ιστορία
Οι Βαμβακιές βρίσκονται στα όρια του νομού με τον νομό Αιτωλοακαρνανίας, στις δυτικές όχθες του Κρικελιώτη και στα νοτιοδυτικά της τεχνητής λίμνης των Κρεμαστών. Απέχουν 35 χλμ ΝΑ. από το Καρπενήσι, 63 χλμ. ΒΔ. το Αγρίνιο και 1,5 χλμ. ΝΔ. από την Αγία Βλαχέρνα. Ως οικισμός αναγνωρίστηκαν το 1940 και προσαρτήθηκαν στην τότε κοινότητα Αγίας Βλαχέρνης. Σύμφωνα με το σχέδιο Καλλικράτης, μαζί με την Αγία Βλαχέρνα και τα Αμπέλια, αποτελούν τη τοπική κοινότητα Αγίας Βλαχέρνης που ανήκει στη δημοτική ενότητα Καρπενησίου του δήμου Καρπενησίου και σύμφωνα με την απογραφή του 2011 έχει μόνιμο πληθυσμό 56 κατοίκους.

Παραπομπές

Χωριά του νομού Ευρυτανίας
Δήμος Καρπενησίου
Υπερανταρκτικά Όρη

Τα Υπερανταρκτικά Όρη περιλαμβάνουν μια οροσειρά ανυψωμένου ιζηματογενούς πετρώματος στην Ανταρκτική που επεκτείνεται, με κάποιες διακοπές, σε ολόκληρη την ήπειρο, από το ακρωτήριο Αντάρ στη βόρεια περιοχή της Γης της Βικτώριας μέχρι τη Γη Κοτς. Τα βουνά αυτά χωρίζουν την Ανατολική Ανταρκτική και τη Δυτική Ανταρκτική. Περιλαμβάνουν ορισμένες ορεινές ομάδες ξεχωριστά ονομασμένες και συχνά υποδιαιρούμενες σε μικρότερες οροσειρές.

Την οροσειρά αντίκρισε για πρώτη φορά ο Τζέιμς Κλαρκ Ρος το 1841, στο σημείο που αργότερα ονομάστηκε Τράπεζα Πάγου Ρος προς τιμήν του. Διασχίστηκε για πρώτη φορά κατά τη διάρκεια της Βρετανικής Εθνικής Ανταρκτικής αποστολής του 1901-1904.

Παραπομπές

Οροσειρές της Ανταρκτικής
Αριστοτέλης Καλέντζης

Ο Αριστοτέλης Ηρ. Καλέντζης (γενν. 8 Αυγούστου 1952) είναι Έλληνας εθνικοσοσιαλιστής ακτιβιστής, διανοούμενος  και συγγραφέας. Είναι μια από τις εμβληματικές φυσιογνωμίες του ελληνικού νεοναζισμού της Μεταπολίτευσης.  O ίδιος, αυτοπροσδιορίζεται ως «Πλατωνικός», θεωρώντας ωστόσο ότι οι χαρακτηρισμοί του «ναζιστή» ή του «φασίστα» που του αποδίδουν οι αντίπαλοί του δεν τον ενοχλούν, αλλά -αντίθετα- τον τιμούν.

Νεανική δράση και καταδίκη
Ο Καλέντζης δραστηριοποιήθηκε στα νεανικά του χρόνια στο χώρο της ελληνικής ακροδεξιάς, εντασσόμενος στο Κόμμα της 4ης Αυγούστου του Κωνσταντίνου Πλεύρη.  Εκείνη την εποχή συνέδραμε και τους Ιταλούς νεοφασίστες της οργάνωσης Ordine Nuovo (Νέα Τάξη).  

Στις 24 Φεβρουαρίου 1977 ο Καλέντζης συνελήφθη μαζί με ομοϊδεάτες του «βομβιστές» για κατοχή εκρηκτικών και όπλων, σε διαμέρισμα (γιάφκα) στα Κάτω Πατήσια. Σε αντίποινα, άλλοι σύντροφοι των συλληφθέντων απάντησαν με μπαράζ βομβιστικών ενεργειών με στόχο αριστερές οργανώσεις και έντυπα στην περιοχή της Αθήνας. Στη δίκη που επακολούθησε, ο Καλέντζης καταδικάστηκε σε 12 χρόνια φυλακή τον Οκτώβριο του ίδιου έτους, τα οποία και εξέτισε. 

Στην ίδια δίκη ήταν συγκατηγορούμενος και ο Κ. Πλεύρης για ηθική αυτουργία, αλλά απαλλάχτηκε. Ο Καλέντζης αργότερα, έγκλειστος στις φυλακές της Αλικαρνασσού αρχικά και κατόπιν της Κέρκυρας και αυτοχαρικτηριζόμενος ως «πολιτικός κρατούμενος», κατηγόρησε ανοικτά και δημόσια τον Πλεύρη ως χαφιέ και αργυρώνυτο της ΚΥΠ, μέσα από το βιβλίο του Δημοκρατία 80. Κάτεργο (1980) και τη μπροσούρα Η μαύρη βίβλος του Κώστα Πλεύρη. Ο Καλέντζης ουσιαστικά ισχυρίστηκε ότι ο Πλεύρης του την είχε στημένη και τον «πούλησε» στις  αστυνομικές αρχές του καραμανλικού κράτους, όπως έκανε και με άλλους «εθνικιστές».

Μετά την αποφυλάκιση
Ο Καλέντζης μετά την αποφυλάκισή του δεν αναμείχθηκε ιδιαίτερα ενεργά στις πολιτικές διεργασίες του νεοναζιστικού χώρου της Ελλάδας, κρατώντας απόσταση έναντι των πραγμάτων, με παρεμβάσεις ιδεολογικού κυρίως χαρακτήρα. Φιλοξενήθηκε συχνά  «σε διάφορα μοδάτα περιοδικά της εποχής, φωτογραφιζόμενος με τα χαρακτηριστικά μαύρα γυαλιά και συνοδευόμενος από ένα … ροτβάιλερ. Αρθρογραφούσε σε εφημερίδες, όπως Ελεύθερη Ωρα και Νέοι Ανθρωποι». Ασχολήθηκε με τις αντίκες και τα συναφή αντικείμενα.

Κατά καιρούς έχει κάνει δηλώσεις που προκάλεσαν ενδιαφέρον, όπως μιλώντας απαξιωτικά για τη Χρυσή Αυγή και την πολιτική παρουσία του παλιού του συντρόφου Νίκου Μιχαλολιάκου, ή εκφραζόμενος επαινετικά για φυσιογνωμίες του αναρχικού χώρου, όπως ο Χριστόφορος Μαρίνος και ο Νίκος Ρωμανός, ως ατόμων που χτύπησαν δυναμικά το  κατεστημένο των κρατικών μηχανισμών της Ελλάδας. Επίσης ο Καλέντζης, πολυγραφότατος, ασχολήθηκε και με την ποίηση και τον έμμετρο λόγο. Η λογοτεχνική γραφή του χαρακτηρίζεται από την «επιτηδευμένη καλλιέπεια, [τ]η σκόπιμη κατάχρηση αρχαϊσμών και λόγιων λέξεων, με πλήρη όμως υποταγή στους γραμματικούς κανόνες της δημοτικής».

Τα τελευταία χρόνια ο Καλέντζης ασχολείται με την έφιππη τοξοβολία, την οποία εισήγαγε στην Ελλάδα.

Παραπομπές

Εξωτερικοί σύνδεσμοι
 Ελληνική Έφιππη Τοξοβολία

Έλληνες συγγραφείς
Έλληνες νεοναζιστές
Έλληνες φασίστες
Καλλαμάς

Ο Καλλαμάς ή το Τουμινέτς (Βουλγαρικά: Туминец, Αλβανικά: Kallamas) είναι χωριό ακριβώς βόρεια του αλβανικού τμήματος της μεγάλης Πρέσπας στο Δήμο Πουστέτς του νομού Κορυτσάς. Τα χωριά Κόνσκο και Στένια βρίσκονται απέναντι από τα σύνορα Αλβανίας-Βόρειας Μακεδονίας από τον Καλαμά.

Δημογραφικά
Σύμφωνα με γιουγκοσλαβικές πηγές του 1981, το χωριό κατοικήθηκε αποκλειστικά από Σλαβομακεδόνες.

Σύμφωνα με εκτίμηση του 2007, ο πληθυσμός του χωριού ανερχόταν σε περίπου 950 έως 1.000 κατοίκους.

Παραπομπές

Χωριά της Αλβανίας
Παντάγκα

Το Παντάγκα (λετονικά: Pantāga) είναι παραδοσιακό λετονικό πιάτο, που περιέχει αυγά και μπαχαρικά. Αυτό συμβολικά αντιπροσωπεύει τον ήλιο και συχνά παρασκευάζεται το Πάσχα. Συχνά ψήνεται σε ανοικτή φλόγα σε υπαίθριο τζάκι ή φωτιά, συνήθως σε ένα κυκλικό τηγάνι μακριού στελέχους χυτοσίδηρου. Τα ασπράδια και οι κρόκοι χτυπούνται σε ένα τηγάνι με μπαχαρικά, παράγοντας μια μορφή ομελέτας. Ωστόσο, η τοποθέτησή του σε φούρνο μικροκυμάτων είναι επίσης συνηθισμένη.

Παραπομπές 

Τρόφιμα με βάση το αυγό
Λετονία-επέκταση
Λετονική κουζίνα
Ντομπροβίζ

Το Ντομπροβίζ (τσεχικά: Dobrovíz) βρίσκεται στη δυτική πλευρά της Πράγας, κοντά στο Διεθνές Αεροδρόμιο της Πράγας. Το 2010 είχε πληθυσμό 473 κατοίκων. Βρίσκεται σε υψόμετρο 344 μέτρων πάνω από το επίπεδο της θάλασσας. Καταλαμβάνει έκταση 5.97 τ.χλμ. και ο ταχυδρομικός κώδικας είναι 252 61.

Μεταφορές 
 Συνδέεται με την λεωφορειακή γραμμή 319 από το Διεθνές Αεροδρόμιο της Πράγας
 Συνδέεται με το Κλάντνο μέσω της λεωφορειακής γραμμής A26 
 Το τρένο από τη στάση Πράχα Μασαρίκοβο ναντράζι προς το Σλάνι (πηγαίνει μόνο τα Σαββατοκύριακα)

Γεωγραφία της Τσεχίας
Άνα Μπεατρίς Μπαρός

Η Άνα Μπεατρίς Μπαρός Ελ Σιάτι (πορτογαλικά: Ana Beatriz Barros El Chiaty, γενν. 29 Μαΐου 1982) είναι Βραζιλιάνα μοντέλο, γνωστή για τις συχνές εμφανίσεις της στο περιοδικό Sports Illustrated Swimsuit Issue και για τη συνεργασία της με τις εταιρείες Intimissimi, Guess?, bebe, Victoria's Secret, Chanel cosmetics και την εταιρεία μόδας της Τζένιφερ Λόπεζ.

Βιογραφία 
Η Μπαρός γεννήθηκε το 1982 στην πόλη Ιταμπίρα της βραζιλιάνικης πολιτείας Μίνας Ζεράις, κόρη της νοικοκυράς Σόνια Μπαρός και του πολιτικού μηχανικού Ρεϊνάτο Μπαρός. Η οικογένεια μετακόμισε στο Ρίο ντε Τζανέιρο όπου η Μπαρός πέρασε τα παιδικά της χρόνια. Έχει πορτογαλική, ιταλική, ισπανική και γερμανική καταγωγή και είναι η μικρότερη από τρεις αδερφές: την Πατρίσια, η οποία είναι επίσης μοντέλο, και τη Μαλού (Μαρία Λουίζα), η οποία είναι δερματολόγος.

Καριέρα

Δεκαετία του 1990 
Σε ηλικία 13 ετών, η Μπαρός και η μεγαλύτερη αδερφή της, Πατρίσια, έκαναν διακοπές στο Ρίο ντε Τζανέιρο όταν τις είδε ένας εκπρόσωπος της εταιρείας μοντέλων Elite Model Management. Η Μπαρός ενθαρρύνθηκε από το γραφείο μοντέλων Rio Elite να συμμετάσχει στον διαγωνισμό ομορφιάς Elite Model Look 1996, όπου κατέλαβε τη δεύτερη θέση μετά την Diana Kovalchuk. Στη συνέχεια, η Μπαρός διαγωνίστηκε στον διεθνή διαγωνισμό ομορφιάς Elite Model Look και κατέλαβε τη δεύτερη θέση σε παγκόσμιο επίπεδο. Το Elite έστειλε τον φάκελό της και μερικές φωτογραφίες της στην εταιρεία εσωρούχων GUESS?, μέσω της οποίας συμμετείχε στην εκστρατεία Millennium GUESS? μαζί με την επίσης Βραζιλιάνα μοντέλο Alessandra Ambrosio.

Προσωπική ζωή 
Η Μπαρός παντρεύτηκε τον Ελληνο-Αιγύπτιο εκατομμυριούχο Καρίμ Ελ Σιάτι στη Μύκονο στις 8 Ιουλίου 2016. Μεταξύ των καλεσμένων ήταν τα επίσης μοντέλα της Victoria's Secret, Αλεσσάντρα Αμπρόζιο και Αντριάνα Λίμα. Στις 3 Δεκεμβρίου 2017, η Μπαρός γέννησε τον πρώτο τους γιό, Καρίμ Χαμέντ Ελ Σιάτι και στις 20 Φεβρουαρίου 2020, γέννησε τον δεύτερο γιό τους, Αλεξάντερ Ομάρ Ελ Σιάτι.

Παραπομπές

Εξωτερικοί σύνδεσμοι

Official website

Βραζιλιάνες μοντέλα
Βραζιλιάνοι γερμανικής καταγωγής
Πρόσωπα γερμανικής καταγωγής